Masi Oka

Masi Oka (マシ・オカ (Mashi Oka, マシ・オカ), født Masayori Oka (岡 政偉, Oka Masayori, født 27. desember 1974) er en japansk-amerikansk skuespiller og digital-effekt artist. Han har vært med i flere filmer og tv-serier, men sin mest kjente rolle fikk han som «Hiro Nakamura» i NBC-serien Heroes. Han hadde en rolle i Get Smart, som hadde premiere i 2008.  Han har blitt nominert for en Golden Globe og en Emmy Award. Han bor nå i California.


== Biografi ==


=== Tidlig liv og familie ===
Oka er født i Tokyo, Japan. Hans foreldre ble skilt når han var en måned gammel; han ble oppdratt hos sin mor, og har aldri truffet sin far. Hans mor flyttet til Los Angeles, California, USA da han var 6 år gammel. I 1987 ble en 12-år gammel Oka vist på fremsiden av Time Magazine under tittelen "Those Asian-American Whiz Kids". Selv om han ikke var med i selve artikkelen, var han kjent med fotografen som tok bildet  Han har målt en IQ-sum på 180. Han gikk på skolen Mirman School og gikk ut fra high school ved Harvard-Westlake School i 1992. Han tok eksamen ved Brown University i 1997 med en Bachelor of Science-grad i datavitenskap og matematikk.


== Karriere ==


=== Jobb med spesial-effekter ===
Oka begynte i sin første jobb hos Industrial Light & Magic, George Lucas sitt spesial-effektselskap for filmindustrien, med et håp om en dag å vinne en Oscar for teknisk arbeid på en film. Hans første store prosjekt var å utvikle et dataprogram for å generere vann-effekter som ble først brukt i filmen A Perfect Storm og som også har blitt brukt i filmer som Pirates of the Caribbean: Dead Man's Chest.  Han har senere laget programmer for «computational fluid dynamics and surface-cracking», som har blitt brukt i flere prosjekter. Han arbeidet også på de tre siste Star Wars-filmene.


=== Som skuespiller ===
Oka prøvde seg først som skuespiller i 2000.  Han fikk seg et Screen Actors Guild-kort ved å spille i noen industrielle filmer, og flyttet så til Los Angeles.  ILM hadde i hans arbeidskontrakt at han kunne arbeide fra deres kontor i Los Angeles, men han måtte returnere til San Francisco hvis han ikke fikk en gjentakende rolle den sesongen. Oka fikk være med i en pilot. Selv om serien ikke ble startet opp, oppfylte dette kontraktens krav, og han fikk lov å bli værende i Los Angeles.  Han bestemte seg for å fortsette med skuespiller-karrieren. Han fikk flere gjesteroller og etterhvert en rolle med flere opptredener i tv-serier som Scrubs. Han har også vært med i en reklame for PS2-spillet Shinobi, med setningen 'Shinobi's Back'. Oka har også hatt gjesteroller i Yes, Dear.
I 2006 fikk Oka rollen som den japanske kontoristen Hiro Nakamura i Heroes.  Oka oversetter sine egen dialog fra engelsk til japansk. Serien tekster han japanske dialog. Okas egentlige stemmer er nærmere til «Fremtidige Hiro» enn til den høyere stemmen han bruker som «Nåværende Hiro». Hans fremstilling av Hiro skaffet han en nominasjon til Golden Globe Award det året i kategorien "Best Supporting Actor on a TV Series". I tillegg til sitt arbeide med serien, fortsetter han å arbeide på ILM opp til tre dager i uken, med tittelen «Research and Development Technical Director», der han skriver dataprogrammet som lager spesialeffekter.
Han er også med i rollen som eiendomsmegler som prøver å selge en eiendom til en karakter spilt av Sean William Scott i filmen Quebec.  Filmen skulle egentlig ha premiere i mai 2007, men nye scener og personer har blitt lagt til.


== Priser og nominasjoner ==


=== Emmy Award ===
2007 – Nominert – Outstanding Supporting Actor in a Drama Series – Heroes


=== Golden Globe ===
2007 – Nominert – Best Performance by an Actor in a Supporting Role in a Series, Mini-Series or Motion Picture Made for Television – Heroes


=== Andre priser ===
Saturn Award (Academy of Science Fiction, Fantasy & Horror Films, USA)

2007 – Vinner – Best Supporting Actor in a Television Program – – HeroesGolden Satellite Award (Satellite Awards)

2007 – Nominert – Best Actor in a Supporting Role in a Series, Mini-Series or Motion Picture Made for Television – HeroesTeen Choice Awards

2007 – Nominert – Choice TV: Breakout – HeroesTV Land Awards

2007 – Vinner – Future Classic Award – Heroes (delt med Jack Coleman, Leonard Roberts, Noah Gray-Cabey, Zachary Quinto, Santiago Cabrera, Tim Kring, Allan Arkush)


== Filmografi ==


=== Som skuespiller ===


=== Som en digital effekt artist ===


== Trivia ==
Oka snakker flytende japansk, engelsk og spansk.  Hans hobbyer inkluderer kendo hvor han har ranken "shodan", spilling, se på og skrive romantiske komedier, spille piano og synge.  Han samler på manga; hans nåværende favoritter er Eyeshield 21, One Piece og Pluto, og sier at han er en stor fan av Naoki Urasawas andre arbeider


== Referanser ==


== Eksterne lenker ==
(en) Masi Oka – kategori av bilder, video eller lyd på Commons 
(en) Masi Oka – galleri av bilder, video eller lyd på Commons 
(en) Masi Oka på Internet Movie Database 
(sv) Masi Oka i Svensk Filmdatabas 
(da) Masi Oka på Scope 
(fr) Masi Oka på Allociné 
(en) Masi Oka på AllMovie 
(en) Masi Oka hos Rotten Tomatoes 
(en) Masi Oka hos The Movie Database 
(en) Masi Oka hos Behind The Voice Actors 
LA Times Article
Brown University "From Special Effects to Acting, CS Alum Masi Oka is One of the 'Heroes'"
Brown Daily Herald by Alissa Cerny 9/18/06 "Brown alum snags big role in NBC series 'Heroes'"
Time magazine cover – August 31, 1987 (Masi Oka is to the farthest left) Arkivert 25. august 2013 hos Wayback Machine.
Video of Masi Oka discussing his role on the hit TV series, Heroes, plus making special effects for the movie, Star Wars.